《初贬南巴至鄱阳，题李嘉祐江亭》
唐代·刘长卿

巴峤南行远，长江万里随。不才甘谪去，流水亦何之。

地远明君弃，天高酷吏欺。清山独往路，芳草未归时。

流落还相见，悲欢话所思。猜嫌伤薏苡，愁暮向江篱。

柳色迎高坞，荷衣照下帷。水云初起重，暮鸟远来迟。

白首看长剑，沧洲寄钓丝。沙鸥惊小吏，湖月上高枝。

稚子能吴语，新文怨楚辞。怜君不得意，川谷自逶迤。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。